২০২৩ জিব্রাল্টার ত্রিদেশীয় সিরিজ
২০২৩ জিব্রাল্টার ত্রিদেশীয় সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট সিরিজ যেটি ২০২৩ সালের মে মাসে জিব্রাল্টারে অনুষ্ঠিত হয়। সিরিজে স্বাগতিক জিব্রাল্টারের সঙ্গে অংশগ্রহণ করে পর্তুগাল ও মাল্টা। সিরিজের ম্যাচসমূহ ইউরোপা ক্রীড়া কমপ্লেক্সের অন্তর্গত ইউরোপা পয়েন্ট স্টেডিয়ামে অনুষ্ঠিত হয়। ২০২৩ সালের এপ্রিল মাসে সিরিজের সূচি ঘোষিত হয়। সিরিজে অপরাজিত চ্যাম্পিয়ন হয় পর্তুগাল।